One Last Time (Museksgrupp)

One Last Time ass eng lëtzebuergesch Pop-Rock-Band. Hir Lidder sinn op Englesch.

 Bandgeschicht 

D'Grupp gouf 2022 vun e puer Frënn gegrënnt. De Frontmann Andrea Galleti, deen ënner anerem Kommentator vum Porsche Supercup bei RTL ass an de Podcast Driving Dreams animéiert, war scho virdrun an enger Rei vu Museksprojeten aktiv, dorënner d'Gruppen Diario an A-Drew.rtl.lu: Andrea Galleti, Luc Marteling an de Marc Hermes vum Fabienne Zwally (25. November 2022) Och déi aner Membere waren scho musikalesch ënnerwee.wort.lu: One Last Time hat noch eine Rechnung offen vum Dustin Mertes (20. Januar 2024)rtl.lu: Am Takt: One Last Time & Serge Tonnar (17. Oktober 2022) Am Juli 2022 hu One Last Time hir éischt Single Perfect Day to Be Happy verëffentlecht, a schonn dräi Méint méi spéit mat What We Need déi zweet. Am selwechte Mount koum och hir EP Second Wind mat sechs Lidder op der Maart.lequotidien.lu: Eurovision : les derniers mots des candidats luxembourgeois avant le grand saut vum Gregory Cimatti (26. Januar 2024)

2023 hu si eng Rei Concerte gespillt, dorënner op der Fête de la musique zu Diddeleng an als Virgrupp vum italieenesch Sänger Umberto Tozzi sengem Concert am Artikuss zu Suessem.artikuss.lu: Umberto Tozzi - Gloria Forever il Tour (gekuckt den 9. Januar 2025) Am Juni hu si donieft d'Single Tequila verëffentlecht. 

D'Joer drop goufe si engem gréissere Publikum bekannt, wéi s'et am Januar als eenzeg Museksgrupp an d'Finall vum Luxembourg Song Contest 2024 gepackt hunn. Hiren Titel Devil in the Detail gouf vum Albin Ljungqvist, Bruce Robert Francis Smith a Jonas Holteberg Jensen geschriwwen, Songwriter aus Schweden, Schottland, respektiv Norwegen. Den Titel koum op déi sechst vun aacht Plazen.

Zwéi Méint drop hu si d'Single Rise Together erausbruecht, déi am Homestudio vum Bandmember Jonathan Fersino opgeholl a vum Norweger  Jonas Holteberg Jensen produzéiert gouf.rtl.lu: One Last Time - Rise Together (gekuckt den 9. Januar 2025)

Och fir de Luxembourg Song Contest 2025 huet d'Band sech qualifizéiert. Hire Bäitrag Gambler's Song gouf vun de Bandmemberen Andrea Galleti a Jonathan Fersino zesumme mam schweedesche Songwriter Albin Ljungqvist geschriwwen.ogaegreece.com: LUXEMBOURG: Listen to the songs of LSC 2025 & vote for your favorite one [Poll!] (19. Dezember 2024)

Den 8. Februar 2025 ass de Release vum éischten Album vu One Last Time, mam Titel Between Horizon, am "Club" vun der Rockhal.supermiro.lu: One Last Time à la Rockhal, Luxembourg (gekuckt den 9. Januar 2025) Den éischten Extrait Falling gouf schonn am Oktober 2024 verëffentlecht.wort.lu: So klingt Luxemburg: Neue Songs und Alben aus der Musikszene vun der Nora Schloesser (7. November 2024) Och dee gouf vum Jensen produzéiert.

 Diskografie 
 Album 
 Between Horizons

EPen
 2022: Second Wind 

Singelen 

 2022: Perfect Day to Be Happy
 2022: What We Need
 2023: Tequila
 2024: Devil in the Detail
 2024: Rise Together
 2024: Illusion
 2024: Maybe
 2024: Falling
 2024: Jaune
 2024: Gambler's Song


Kategorie:Museksgruppen zu Lëtzebuerg